b'\n_START_ARTICLE_\nTurnul de televiziune din Baku\n_START_SECTION_\nIstorie\n_START_PARAGRAPH_\nTurnul de televiziune a fost proiectat, \xc3\xaen urma deciziei Consiliului de Mini\xc8\x99tri al URSS, de c\xc4\x83tre Institutul de proiectare al Ministerului comunica\xc8\x9biilor al URSS. Lucr\xc4\x83rile de construc\xc8\x9bie au \xc3\xaenceput \xc3\xaen 1979 \xc8\x99i, conform planului, ar fi trebuit finalizate \xc3\xaen 1985, \xc3\xaens\xc4\x83 lucr\xc4\x83rile au fost oprite \xc3\xaenainte de finalizare.  Dup\xc4\x83 \xc3\xaentoarcerea lui Heydar Aliyev la putere \xc3\xaen 1993, construc\xc8\x9bia turnului a fost reluat\xc4\x83, iar \xc3\xaen 1996 a avut loc ceremonia oficial\xc4\x83 de deschidere a turnului._NEWLINE_Un restaurant rotativ situat la etajul 62 (175 metri) al turnului a fost deschis \xc3\xaen 2008, cu ocazia unor lucr\xc4\x83ri de reamenajare a turnului.\n_START_SECTION_\nAspect\n_START_PARAGRAPH_\nCu ocazia s\xc4\x83rb\xc4\x83torilor na\xc8\x9bionale, turnul este iluminat \xc3\xaen albastru, ro\xc8\x99u \xc8\x99i verde, culorile tradi\xc8\x9bionale ale steagului din Azerbaidjan. De asemenea, turnul a beneficiat de o iluminare special\xc4\x83 pentru Anul Nou 2004, precum \xc8\x99i cu alte ocazii.'